SUPER พบนักวิเคราะห์ บล.เอเซียพลัส
SUPER พบนักวิเคราะห์ บล.เอเซียพลัส ณ อาคารสาทร ซิตี้ ทาวเวอร์ ชั้น 3
20 ก.พ. 2561

คุณจอมทรัพย์ โลจายะ (ที่ 3 จากซ้าย) ประธานคณะกรรมการ พร้อมด้วย คุณกุลชลี นันทสุขเกษม (ที่ 2 จากขวา) ที่ปรึกษาทางการเงิน บริษัท ซุปเปอร์บล๊อก จำกัด (มหาชน) หรือ SUPER ถ่ายภาพร่วมกับ คุณจีรภัทร พิมานทิพย์ (ที่ 2 จากซ้าย) กรรมการบริหาร บริษัทหลักทรัพย์ เอเซียพลัส จำกัด (มหาชน) และทีมผู้บริหาร ร่วมด้วย คุณวัชระ แก้วสว่าง (ที่ 1 จากซ้าย) นักลงทุนรายใหญ่ ภายหลังการนำเสนอข้อมูลธุรกิจของบริษัทฯ และแผนการลงทุนในปี 2561
โดยบริษัทฯ มีแผนร่วมกับพันธมิตรลงทุนพลังงานลมในประเทศเวียดนาม กำลังการผลิต 700 เมกะวัตต์ (MW) มูลค่า 5.6 หมื่นล้านบาท รวมทั้งมองหาโอกาสขยายการลงทุนโรงไฟฟ้าแสงอาทิตย์ เพื่อเพิ่มกำลังการผลิตและรายได้ในอนาคต อีกทั้งตั้งเป้าหมายสร้างรายได้เติบโตไม่น้อยกว่า 25% ต่อเนื่อง ณ อาคารสาทร ซิตี้ ทาวเวอร์ ชั้น 3